section_heading: Zemljopisna i prirodna obilježja
paragraph_text: Nacionalni park Masoala nalazi se istočno od grada Maroantsetre, do njega je moguće doći jedino brodom ili terenskim vozilom (ne postoji nikakva asfaltirana cesta koja vodi na poluotok). Najveći dio parka prostire se u regiji Savi i manji u regiji Analanjirofou. Poluotok Masoala zbog svoje veličine ima iznimno veliku bioraznolikost i stanište je brojnih endemskih vrsta. U nacionalnom parku štite se prašume, obalne šume, potopljene šume, močvare i mangrovi. Unutar parka postoje kao posebne jedinice tri pomorska parka; Tampolo na zapadu, Ambodilaitri na jugu i Ifaho na istoku. Oni štite koraljne grebene i bogatstvo morske flore i faune. thumb|lijevo|240px|Bjeloglavi lemur s Masoale Park ima posebnu floru i faunu koja postoji samo tu na Madagaskaru. Više od 10 vrsta endemskih lemura žive u parku, uključujući kitnjastog crvenog varija čije je stanište upravo poluotok Masoala. Unutar parka je i otok Nosy Mangabe koji je 1965. godine proglašen rezervatom prirode. Idealno je mjesto gdje se može vidjeti rijetkog noćnog lemura madagaskarskog prstaša.